Ski (kommune)

**Ski** var en kommune i Follo i Akershus fylke. Kommunen grenset i nord til Oslo, i øst til Enebakk, i sør til Hobøl og i vest til Ås og Oppegård. Administrasjonssentrum for kommunen var byen Ski.

Ski kommune ble opprettet i 1931, men opphørte å eksistere fra 1. januar 2020, da Ski ble slått sammen med Oppegård til Nordre Follo kommune.

## Etymologi
Navnet «Ski» kommer fra den gamle formen Skeidi som er avledet av ordet *skeid*. Skeid betyr et sted der man holder kappløp eller kappriding. De tre hestehodene i kommunevåpenet symboliserer denne opprinnelse.

## Historie
### Førhistorisk tid
For 11&nbsp;000 år siden var det strandlinje på Stunner i Ski kommune, og der ble det funnet en steinalderboplass. Stunnerfunnet oppbevares på Historisk museum. Det er også funnet rester fra den senere Nøstvet-kulturen fra rundt 5000 og 4000 f.Kr. Kommunen har også mange fortidsminner fra jernalderen, deriblant flere gravhauger.

### Middelalder
Ski middelalderkirke og Kråkstad kirke ble reist i andre halvdel av 1100-tallet, trolig rundt 1160. Både Kråkstad kirke og Ski kirke var dermed 850 år i 2010.

### Nyere tid
Jernbanestasjonen i Ski ble åpnet i 1879 da Østfoldbanen (Smaalensbanen) sto ferdig. Dette førte til at stasjonsbyen Ski etter hvert ble kommunens befolkningsmessige og økonomiske sentrum. Frem til 1931 het kommunen Kråkstad, men ble så delt i Ski og Kråkstad. 1. januar 1964 ble Ski og Kråkstad igjen slått sammen under navnet Ski.

## Politikk
### Kommunestyrevalget 2015

## Geografi
Ski kommune var 165,5&nbsp;km² stor, og store deler av dette var skogbruksareal, offentlig grøntareal eller annen utmarksareal. Bare 9000 dekar var bebygget areal.

Skis høyeste topp var Tømmeråsen (313 moh), mens selve Ski-byen ligger cirka 128 meter over havet. Like øst for Ski-byen ligger Ski flyplass, og lenger sørøst finnes Granerud skytebane. Videre øst for denne, nær gransa til Hobøl/Indre Østfold, ligger Hjellsåsen med et tolv meter høyt utsiktstårn.

### Klima

### Byen og tettstedet Ski
De sentrale deler av tettstedet Ski fikk sommeren 2004 bystatus og ble hetende Ski-byen. Ski er et knutepunkt på Østfoldbanen, og en stor del av stedets vekst skyldes nettopp denne funksjonen som en viktig stasjonsby. Ski har utviklet seg til regionssenter for Follo-området.

### Tettsteder i tidligere Ski kommune
Tettstedet Oslo strekker seg inn tidligere Ski kommune. Dette gjelder bebyggelsen på Langhus, som tidligere ble regnet som et eget tettsted.

Kommunen besto ellers av tettstedene: 
* Ski (totalt  innbyggere) Ski tettsted omfatter av disse  innbyggere i Ås kommune.
* Siggerud ( innbyggere)
* Kråkstad ( innbyggere)
* Skotbu ( innbyggere)
* Sandvoll ( innbyggere)

## Næringsliv
Hovednæringen i Ski kommune var handels- og industrinæring. Kommunen var den største arbeidsplassen med 1241 årsverk (i 1999).

Mange av Skis innbyggere pendler til Oslo i forbindelse med jobb.

## Kultur
### Tusenårssted
Kommunens tusenårssted var parkområdet ved Rådhuset i Ski.

### Vennskapsbyer
På begynnelsen av 1950-tallet startet de nordiske kommunene Gladsaxe i Danmark, Solna i Sverige og Ski et vennskapssamarbeid. I 1980 kom kommunen Birkala i Finland med i samarbeidet.

## Idrett

### Ski Ishall
Ski Ishall er den 14. ishallen som ble bygd i Norge. Den ble åpnet 3. desember 1987 og er hjemmebane for ishockeylaget Ski Icehawks. Hallen har 600 ståplasser for publikum i tillegg til en kafé og et garderobeanlegg.

## Se også
* Liste over skoler i tidligere Ski kommune

## Referanser


## Eksterne lenker
* 
* Kultur i Ski på kart fra Kulturnett.no
* kommunedata fra Statistisk sentralbyrå
* Ski blir til
* Kulturnett Akershus sin nettside om kulturminner i Ski, besøkt 26. mai 2014